การจัดการ

โครงสร้างการจัดการ

  คณะกรรมการของบริษัทฯ ประกอบด้วยกรรมการ 3 ชุด คือ คณะกรรมการบริษัท
  คณะกรรมการบริหาร และคณะกรรมการตรวจสอบ

คณะกรรมการบริษัท

  1. นายพงส์ สารสิน ประธานกรรมการ

  2. นายพารณ อิศรเสนา ณ อยุธยา กรรมการ

3.  นายกวี อังศวานนท์ กรรมการ

4.  นางเบญจวรรณ กัมปนาทแสนยากร กรรมการ

5.  ดร. อภิชัย จันทรเสน กรรมการอิสระ

6.  นายธรรมรักษ์ ทินกร ณ อยุธยา กรรมการ

7.  นายไกรทิพย์ ไกรฤกษ์ กรรมการ

8.  พันตำรวจโท ชินภัทร สารสิน กรรมการ

9.  นายกิตติพล ปราโมช ณ อยุธยา กรรมการ

10. นายสมศักดิ์ เขมะรังษี กรรมการผู้จัดการ

คณะกรรมการบริหาร

  1. นายกวี อังศวานนท์ ประธานกรรมการบริหาร

  2. นายสมศักดิ์ เขมะรังษี กรรมการผู้จัดการ

  3. นางเบญจวรรณ กัมปนาทแสนยากร กรรมการบริหาร

  4. นายธรรมรักษ์ ทินกร ณ อยุธยา กรรมการบริหาร

  5. นายกิตติพล ปราโมช ณ อยุธยา กรรมการบริหาร

คณะกรรมการตรวจสอบ

  1. นายพารณ อิศรเสนา ณ อยุธยา ประธานกรรมการตรวจสอบ

  2. ดร. อภิชัย จันทรเสน กรรมการตรวจสอบ

  3. นายไกรทิพย์ ไกรฤกษ์ กรรมการตรวจสอบ

ผู้บริหาร

  1. นายกวี อังศวานนท์ ประธานกรรมการบริหาร

  2. นายสมศักดิ์ เขมะรังษี กรรมการผู้จัดการ

  3. นายกิตติพล ปราโมช ณ อยุธยา กรรมการบริหาร

  4. นางเบญจวรรณ กัมปนาทแสนยากร กรรมการบริหาร

  5. นายธรรมรักษ์ ทินกร ณ อยุธยา กรรมการบริหาร

  6. นางประภาศรี ลาภเวที ผู้จัดการฝ่ายงบประมาณและแผนงาน

  7. นางไข่มุก พราหมณีย์ ผู้จัดการฝ่ายขายและการตลาด

  8. นายสมชาย เหล่าสกุลเจริญ ผู้จัดการฝ่ายออกแบบและพัฒนาการก่อสร้าง

  9. นางสาวรัตติยา กาญจนาศรีพร ผู้จัดการฝ่ายตรวจสอบและพัฒนาระบบงาน

  10. นางยุวดี นุชถาวร ผู้จัดการฝ่ายบริหารทั่วไปและเลขานุการคณะกรรมการ

ขอบเขตอำนาจหน้าที่ของคณะกรรมการบริษัทเป็นดังนี้

1.  กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
    ตลอดจนมติที่ประชุมผู้ถือหุ้น มีความระมัดระวังและรักษาผลประโยชน์ของบริษัท

2.  กรรมการมีหน้าที่กำหนดนโยบายและทิศทางการดำเนินงานของบริษัท
    และกำกับควบคุมดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมี
    ประสิทธิภาพและประสิทธิผล
    เพื่อเพิ่มผลประโยชน์ให้แก่กิจการและสร้างผลตอบแทนที่ดีให้แก่ผู้ถือหุ้น

3.  กรรมการต้องมีความรับผิดชอบต่อผู้ถือหุ้นโดยสม่ำเสมอ รักษาผลประโยชน์ผู้ถือหุ้น
    และมีการเปิดเผยข้อมูลต่อผู้ลงทุนอย่างถูกต้องครบถ้วน มีมาตรฐาน และโปร่งใส

ขอบเขตและอำนาจหน้าที่ของคณะกรรมการบริหาร

1.  คณะกรรมการมีอำนาจแต่งตั้งกรรมการจำนวนหนึ่งเป็นคณะกรรมการบริหาร
    พร้อมทั้งมอบอำนาจ
    และกำหนดขอบเขตอำนาจในการอนุมัติและสั่งการให้แก่คณะกรรมการบริหาร
    เพื่อให้การบริหารกิจการบริษัทดำเนินไปตามนโยบายและ วัตถุประสงค์ของบริษัท

2.  คณะกรรมการบริหารมีหน้าที่กำกับดูแลให้คำแนะนำ และร่วมประชุมพิจารณาปัญหากับฝ่าย
    จัดการ รับผิดชอบติดตามการบริหารงานด้านการเงิน การขาย และการบริหารงานด้านอื่น ๆ
    ว่ามีประสิทธิภาพหรือไม่เพียงใด ดูแลให้บริษัทมีระบบการควบคุมภายในที่เหมาะสม
    รวมทั้งพิจารณาข้อกำหนดและกฎระเบียบปฏิบัติของบริษัท

อำนาจหน้าที่ของคณะกรรมการตรวจสอบ

1.  ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอ และเชื่อถือได้

2.  ดูแลให้บริษัทมีระบบการควบคุมภายในที่เหมาะสม และมีประสิทธิภาพ

3.  พิจารณาคัดเลือกและเสนอแต่งตั้งผู้สอบบัญชีของบริษัท

4.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ให้เกิดความขัดแย้งทางผลประโยชน์

6.  ปฏิบัติการอื่นใดตามที่คณะกรรมการของบริษัทมอบหมาย

7.  จัดทำรายงานการกำกับดูแลกิจการของคณะกรรมการตรวจสอบ โดยเปิดเผยไว้ในรายงาน
    ประจำปีของบริษัท

การสรรหากรรมการและผู้บริหาร

  การคัดเลือกบุคคลที่จะแต่งตั้งเป็นกรรมการของบริษัท คณะกรรมการจะเป็น
  ผู้พิจารณาคัดเลือกตามเกณฑ์ ประสบการณ์ ความรู้ ความสามารถก่อนนำเสนอต่อผู้ถือหุ้น
  และในการประชุมสามัญ ประจำปีทุกครั้ง
  จะมีกรรมการครบกำหนดออกจากตำแหน่งอัตราหนึ่งในสาม และที่ประชุมผู้ถือหุ้น
  จะเลือกตั้งกรรมการตามหลักเกณฑ์และวิธีการดังต่อไปนี้

1.  การเลือกตั้งกรรมการจะกำหนดให้เลือกเป็นรายบุคคล

2.  ผู้ถือหุ้นแต่ละคนมีคะแนนเสียงเท่ากับหนึ่งหุ้นต่อหนึ่งเสียง

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ
    เท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    ให้เลือกโดยวิธีการ จับฉลากเพื่อให้ได้จำนวนกรรมการที่จะพึงมี

  คณะกรรมการ มีอำนาจเลือกตั้งกรรมการจำนวนหนึ่งเป็นกรรมการบริหาร
  พร้อมทั้งมอบอำนาจและกำหนดขอบเขตอำนาจในการอนุมัติและสั่งการให้แก่คณะกรรมการบริหาร
  เพื่อให้การบริหารกิจการบริษัทดำเนินไปตามนโยบายและวัตถุประสงค์ของบริษัท

  คณะกรรมการบริหาร มีอำนาจอนุมัติแต่งตั้งบุคคลระดับบริหารตามจำนวนที่จำเป็นและเห็น
  สมควรเพื่อปฏิบัติหน้าที่ในตำแหน่งที่เหมาะสม
  พร้อมทั้งกำหนดขอบเขตอำนาจตลอดทั้งอัตราเงินเดือน

  ค่าตอบแทนผู้บริหาร

  ค่าตอบแทนผู้บริหารของบริษัทฯ ในปี 2543

ค่าตอบแทนที่เป็นตัวเงิน ประกอบด้วย

– ค่าตอบแทนกรรมการ 10 ราย 600,000 บาท

  – เงินเดือนกรรมการบริหาร 5 ราย และผู้บริหาร 10 ราย 7,089,120 บาท

ค่าตอบแทนอื่น

ไม่มี

  การกำกับดูแลกิจการ

  คณะกรรมการของบริษัทได้ปฏิบัติตามแนวทางของข้อพึงปฏิบัติที่ดี
  สำหรับกรรมการบริษัทจดทะเบียนตามแนวทางของตลาดหลักทรัพย์แห่งประเทศไทย ในเรื่องต่าง
  ๆ เช่น บทบาท หน้าที่ และความรับผิดชอบ ของคณะกรรมการ
  การแต่งตั้งและการดำรงตำแหน่งกรรมการ การกำหนดค่าตอบแทนกรรมการ
  การประชุมคณะกรรมการและผู้ถือหุ้น การรายงานข้อมูลทางการเงิน
  การตั้งคณะกรรมการตรวจสอบ บริษัทยังไม่มีการแต่งตั้ง
  คณะกรรมการสรรหาและคณะกรรมการกำหนดค่าตอบแทน เนื่องจากโครงสร้างขององค์กร
  ไม่ซับซ้อน ดังนั้น บริษัทเห็นว่าในปัจจุบันการพิจารณาและตัดสินใจในเรื่อง ต่าง ๆ
  สามารถทำได้อย่างมีประสิทธิภาพโดย คณะกรรมการบริหารและผู้บริหาร นอกจากนี้
  บริษัทยังมีกรรมการอิสระและกรรมการตรวจสอบคอยให้คำแนะนำและปรึกษาในเรื่องต่าง ๆ
  อยู่แล้ว

  การดูแลเรื่องการใช้ข้อมูลภายใน

  บริษัทมีนโยบายและวิธีการดูแลบริหารในการนำข้อมูล
  ภายในของบริษัทไปใช้เพื่อประโยชน์ส่วนตนดังนี้

1.  การให้ความรู้แก่ผู้บริหารในฝ่ายต่าง ๆ เกี่ยวกับหน้าที่ที่ผู้บริหารต้องรายงานการถือ
    หลักทรัพย์ของบริษัทและบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ.
    2535 และตามข้อกำหนดของตลาดหลักทรัพย์แห่งประเทศไทย

2.  บริษัทกำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ตามมาตรา
    59 แห่งพระราชบัญญัติ หลักทรัพย์และตลาด หลักทรัพย์ พ.ศ.2535

3.  บริษัทดำเนินการส่งหนังสือเวียนแจ้งให้ผู้บริหารทราบว่า
    ผู้บริหารที่ได้รับทราบข้อมูลภายในไม่ควรซื้อหรือขายหลักทรัพย์ของบริษัทช่วง 1 เดือน
    ก่อนที่งบการเงินเผยแพร่ต่อสาธารณชน

  จำนวนบุคลากร

  จำนวนพนักงานของบริษัทฯ ณ วันที่ 31 ธันวาคม 2544 มีจำนวนทั้งสิ้น 137 คน